Raportul dintre prețurile locuințelor și venituri e considerata măsura de bază pentru a stabili accesibilitatea pentru achiziționarea de apartamente și se calculează, în general, ca raport între prețurile medii ale apartamentelor și venitul disponibil mediu familial.

Deși prețurile locuințelor din România sunt, ca valoare absolută, în general, mai mici decât cele din restul UE, salariile încă reduse și cursul valutar relativ volatil fac piața imobiliară relativ puțin frecventabilă. Astfel, o familie în care se câștigă două salarii medii pe economie, puțin mai mult de 3.000 de lei net, deci circa 6.000 de lei pe lună, potrivit INS, poate cheltui, la un grad de îndatorare permis de BNR de 40%, circa 2.400 de lei pe lună pe rate, dacă nu are și alte credite.

Situația e oricum superioară celei din 2008, când era nevoie de 33 de ani, dar inferioară celei din 2016, când gradul de îndatorare nu fusese impus, iar prețurile locuințelor era mai reduse decât cele actuale. În decembrie 2016 se cereau 1.050 euro/mp, în medie la nivel național, față de 1.239 euro/mp în decembrie 2018.

Prețurile locuințelor în scădere ușoară în România

„Tendința de temperare a ritmului de creștere a prețurilor, identificată de Analize Imobiliare încă din a doua jumătate a anului 2017, s-a menținut și în primul trimestru din 2019. Prețurile și-au continuat traiectoria ascendentă într-un ritm și mai redus decât anul trecut, astfel încât diferența anuală a prețurilor proprietăților rezidențiale a ajuns la 4,6%, în condițiile în care, în cele trei luni anterioare, același indicator se situa la o valoare de 5,3%”, spune Dorel Niță, head of data and research în cadrul Imobiliare.ro.

De altfel, potrivit indicelui imobiliare.ro, preţurile medii ale apartamentelor din România au scăyut uşor în comparaţie cu anul trecut, la 1.228 euro-mp în aprilie 2019 faţă de 1.239 euro/mp în decembrie 2018.

Potrivit datelor publicate de Agenția Națională de Cadastru și Publicitate Imobiliară (ANCPI), în primul trimestru al anului în curs au fost încheiate, pe plan național, un număr de 116.109 de vânzări de imobile – nivel ce marchează o scădere de 22% față de perioada similară din 2018, când la nivel de țară erau consemnate 148.951 de asemenea operațiuni.

loading...